नहि बूझि रहल छी किए हम जीवि रहल छी,
जे फाटि चुकल केथरी किए सीवि रहल छी।
 छल मनमे भेल, छूबि लेब सोझ अछि, चान,
हाथे बढय़बाक ताओमे हम लीवि रहल छी।
 मरूभूमि बीच देहरि आ भॉंय-भॉंय-भाँय,
खाली गिलास सेप अपन पीबि रहल छी।
 नहि सूझि रहल बाट आ अथाह ई सागर,
नहि होयत कयल पार पाल झीकि रहल छी।
 छल संगी जे एक सेहो छोडि़ पड़ायल,
लसि कोन एहन व्यर्थ देहर नीरि रहल छी।
 नहि बूझि रहल छी किए जीवि रहल छी,
जे फाटि चुकल केथरी किए सीवि रहल छी।
 (ई रचना धरोहरि के अंतर्गत प्रकाशित कएल जा रहल अछि, जकर रचनाकार प्रसिद्घ गीतकार-नाटककार सुधांशु शेखर चौधरी छथि। )
मिथिलांचल मे महाकवि विद्यापतिक नाम हुनक गीत, अद्यावदि लोकप्रिय अछि। मैथिल समुदाय के अंतर्राष्टï्रीय स्तर पर प्रतिष्ठित आ गौरवान्वित कएनिहार कवि कोकिल विद्यापतिक स्मरण समस्त मिथिलावासी लेल नित्य ' प्रातः स्मरणीयÓ अछि, हृदय सं वंदनीय अछि। मिथिलाक राजनैतिक नेता सं लय क समाजिक कार्यकर्ता धरि अनेकानेक अवसर पर हुनक चित्र पर माल्यार्पण करैत नतमस्तक होइत देखल जा सकैत छथि। दिल्ली, मुंबई, कोलकाता सन महानगर सं लय क मिथिलांचल गामे-गाम महाकविक स्मृति मे पर्व सामारोहक आयोजन प्रायः हरेक साल भरि होइत अछि। हजार आ लाखक संख्या मे दर्शक केर भीड़, भव्य मंच विशाल पंडाल के देखि कोनो अमैथिली भाषी आन्हर सेहो कहि सकैत अछि जे विद्यापति लेल मिथिलांचलक लोक कतेक समर्पित भए हुकना श्रद्घापूर्वक स्मरण करैत अछि। भरि साल मे लाखो-करोड़ो टाका विद्यापति पर्व समारोहक नाम पर भिन्न-भिन्न संस्था द्वारा एकत्रित कए तकरा निर्ममतापूर्वक खर्च कएल जाइत अछि मुदा लाजक विषय ई जे मधुबनी जिला अंतर्गत गाम "बिसफीÓÓ जतय विद्यापतिक डीह अछि, सरकारी आ सामाजिक उपेक्षा केर ्रकथा स्वयं कहि, समस्त विद्यापति भक्त लोकनिक श्रद्घा आ समर्पण केर पोल खोलि देलक।
 कहबाक लेल "बिसफीÓÓ प्रखण्ड अछि मुदा सुविधाक नाम पर अकिंचन आ खण्ड-खण्ड अछि। जहां धरि विद्यापतिक डीहक सवाल अछि, समस्त भारत वर्षक अमैथिली भाषी जनता इएह बुझैत होएत जे जाहि विद्यापतिक स्मृति मे एहेन भव्य आयोजन मैथिली भाषी द्वारा कएल जाइत अछि, हुनक जन्मस्थली पर हुनक भव्यमंदिर वा विशाल स्मारक सहित हुनक आदमकद प्रतिमा अवश्य होयत। मुदा समस्त मैथिल समुदाय लेल लाजक संग अपमानक विषय सेहो थीक। ककरो ध्यान ओहि गेल हो से बहुत विश्वासक संग कहब मोसकिल। आई जखन बंगालक प्रसिद्घ कवि रवीन्द्रनाथ टैगोर केर जन्मभूमि पर समस्त सुविधा युक्त आ आधुनिक भवन निर्मित अछि, हुनक एक-एक कीर्ति केर एक-एक नमूना ओतय विद्यमान अछि तथापि हमरा लोकनि विद्यापतिक जन्मस्थान 'बिसफीÓ दिस सँ नजरि फेरि कय बैसल छी।
 मात्र विद्यापित हमर गौरव छथि वा हुनक कीर्ति बखान कएनिहार मिथिलांचलक नेता लोकनिक भरोसे जदि 'बिसफीÓ मे हुनक डीहक जीर्णोद्घार होएबाक रहेैत त कहिया ने भ गेल रहैत । जैं कि नेता लोकनिक कथनी आ करनी मे आदि काल सं असमानता जगजाहिर अछि तें समस्त मैथिली संस्था आ मैथिलजन केर ई कर्तव्य अपना हाथेें करय पड़तनि।
 प्रस्तुतकर्ता सुभाष चन्द्र पर सोमवार, जून 15, 2009 2 टिप्पणियांः
सदस्यता लें संदेश (Atom)